《农哀》
宋代·刘敞

阴阳失常度，水旱互为灾。岁暮不成耕，闾里自相哀。

相哀竟何奈，田亩弃污莱。欲行关租急，欲居兵赋催。

同知罗忧患，谁复念婴孩。往往遗渠沟，顾之泪如颓。

国庾须积粟，国帑须羡财。大臣职富国，尔命自宜哉。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。